Марта 1944. године био је именован за заменика команданта пука, а јуну исте године добио је чин мајора. Крајем 1944. године, заједно са јединицама Трећег украјинског фронта, под командом маршала Толбухина, дошао је у Југославију, где је у садејству са јединицама Народноослободилачке војске Југославије учествовао у борбама против заједничког непријатеља — фашистичке Немачке. После Београдске операције октобра 1944. године, главнина јединица Трећег украјинског фронта је продужила ка Будимпешти, а део снага, у који је био и Василијев пук, је остао у Југославији и помагао јединицама Народноослободилачке војске у операцијама на Сремском фронту.